钦定古今图书集成/明伦汇编/闺媛典/第229卷 > 朱九存妻田氏
## 钦定古今图书集成/明伦汇编/闺媛典/第229卷 > 朱九存妻田氏

按《冀州志》：“田氏，朱九存妻。年二十一，子翊宸，方八月，
存应州试，溺水死。家单弱，翁姑俱亡，止一幼叔名拙，
方五岁，氏抱子提叔，历荒乱，备尝艰苦。及翊宸长，令
就学，拙年十五，稍稍能操持，识应对。奸胥陷翊宸为
仓吏，氏泣谋之，叔曰：‘吾期若等远大，今且奈何’？拙曰：
‘公私不可废也，请代侄役官’。”戊寅，翊宸入郡庠，家道
渐兴。崇祯壬午，有司申请旌表，年八十九卒。